**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

<<**\_\_\_\_\_\_**>> **\_\_\_\_\_\_\_\_\_\_\_\_\_\_\_\_\_ 2017թ. N\_\_\_\_\_\_\_ Ա**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի   
605-րդ, <<Պետական կառավարչական հիմնարկների մասին>> Հայաստանի Հանրապետության օրենքի 4-րդ հոդվածները և Հայաստանի Հանրապետության կառավարության 2016 թվականի հոկտեմբերի 13-ի N1067-Ն որոշմամբ հաստատված կարգի դրույթները՝ Հայաստանի Հանրապետության կառավարությունը ***ո ր ո շ ու մ է.***

1. <<Հայաստանի Հանրապետության կառավարությանն առընթեր պետական գույքի կառավարման վարչության աշխատակազմ>> պետական կառավարչական հիմնարկին ամրացված Հայաստանի Հանրապետության սեփականություն հանդիսացող Հայաստանի Հանրապետության Տավուշի մարզի Նոյեմբերյան քաղաքի Զորավար Անդրանիկի փողոց 3 հացեում գտնվող շենքի օգտագործման ու սպասարկման համար հատկացված 0.35 հեկտար հողամասից 5 300 000 ՀՀ դրամ գնահատված արժեքով, 0.21850 հեկտար մակերեսով հողամասը (այսուհետ՝ գույք) հետ վերցնել և նվիրաբերել Հայաստանի Հանրապետության Տավուշի մարզի Նոյեմբերյան համայնքին՝ նվիրաբերված հողամասում համայնքային շուկա կառուցելու պայմանով:

2. Առաջարկել Հայաստանի Հանրապետության Տավուշի մարզի Նոյեմբերյան համայնքի ղեկավարին՝ սույն որոշումն ուժի մեջ մտնելուց հետո երկամսյա ժամկետում համայնքի միջոցների հաշվին իրակականցնել սույն որոշման 1-ին կետում նշված հողամասի չափագրման, որպես առանձին գույքային միավորի գրանցման աշխատանքները,

3. Հայաստանի Հանրապետության կառավարությանն առընթեր պետական գույքի կառավարման վարչության պետին` սույն որոշման 2-րդ կետում նշված աշխատանքների ավարտից հետո երկամսյա ժամկետում Հայաստանի Հանրապետության Տավուշի մարզի Նոյեմբերյան համայնքի ղեկավարի հետ համատեղ ապահովել սույն որոշման 1-ին կետում նշված գույքի նվիրաբերության պայմանագրի կնքումը և հանձնման-ընդունման աշխատանքների կատարումը՝ պայմանագրում սահմա­նելով, որ.

1) նվիրաբերվող հողամասում համայնքի կողմից կկառուցվի համայնքային շուկա, որի կառուցման նպատակով կիրականացվի 35 մլն ՀՀ դրամի ներդրում՝ հետևյալ համամասնությամբ`

2018 թվականին՝ 15 մլն ՀՀ դրամ,

2019 թվականին՝ 10 մլն ՀՀ դրամ

2020 թվականին՝ 10 մլն ՀՀ դրամ, ընդ որում, նշված աշխատանքները չկատարելու դեպքում նվիրաբերությունը համարվում է վերացված.

2) նոտարական վավերացման և գույքային իրավունքների պետական գրանցման հետ կապված ծախսերը ենթակա են իրականացման համայնքի միջոցների հաշվին:

3) սույն որոշման 1-ին կետում նշված հողամասի հանձնման-ընդունման աշխատանքներն իրականացվում է հիմք ընդունելով այդ հողամասի չափա­գրման և դրա՝ որպես առանձին միավորի պետական գրանցման վկայականում նշված տվյալ­ները (մակերեսը, հասցեն և այլն):

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման անհրաժեշտության վերաբերյալ**

ՀՀ կառավարությանն առընթեր պետական գույքի կառավարման վարչություն է դիմել ՀՀ Տավուշի մարզի Նոյեմբերյան համայնքի ղեկավարը՝ Վարչությանն ամրացված <<Նոյեմբերյանի պոլիկլինիկա>> ՓԲԸ-ի գույքի կազմից առանձնացված Նոյեմբերյան քաղաքի Զ. Անդրանիկի 3 հասցեում գտնվող շենքի համար հատկացված 3485 քառ. մետր մակերեսով հողամասից 2188 քառ. մետր մակերեսով հողամասն առանձնացնելու և համայնքային շուկա կառուցելու նպատակով համայնքին նվիրաբերելու համար:

Համայնքի ղեկավարը միաժամանակ տեղեկացրել է, որ շենքի սպասարկման համար առանձնացված 3485 քառ. մետր մակերեոսով հողատարածքն իր նպատակին չի ծառայում և ըստ ներկայացված հատակագծի չի խաթարում Նոյեմբերյան քաղաքի Զ. Անդրանիկի 3 հասցեում գտնվող շենքի հետագա գործունեությանը:

Համայնքի ղեկավարը տեղեկացրել է նաև, որ Նոյեմբերյան համայնքը ներկայումս ունի փողոցային առևտուրը վերացնելու և բացօթյա առևտրի գործընթացը կարգավորելու լուրջ խնդիր, որը համայնքապետարանի հսկողությունից դուրս է մնում առևտրի համար առանձնացված տարածք՝ շուկա չունենալու պատճառով:

Համայնքի ղեկավարի գրության համաձայն դեռևս 2017 թվականի մարտ ամսին ՀՀ խորհրդարանական ընտրությունների քարոզչական գործընթացի շրջանակներում ՀՀ վարչապետի Նոյեմբերյան կատարած այցի ժամանակ քաղաքացիների կողմից բարձրաձայնվել է Նոյեմբերյանի քաղաքային շուկա հիմնելու անհրաժեշտության հարցը: Քաղաքում շուկայի բացակայության պատճաով առևտուրը ծավալվում է միջպետական ճանապարհի եզրին՝ խոչընդոտ առաջացնելով երթևեկությանը: Առաջարկվել է՝ որպես ապագա շուկայի տարածք Նոյեմբերյան քաղաքին նվիրաբերել նախկին պոլիկլինիկային հարող տարածքը, որը հանձնված է Վարչության տնօրինությանը և ՀՀ վարչապետի կողմից նշված առաջարկությունը հավանության է արժանացել:

Ներկայացված նախագծով առաջարկվում է ընդառաջել Նոյեմբերյանի համայնքի ղեկավարի կողմից բարձրացված խնդրին և Նոյեմբերյան քաղաքի Զ. Անդրանիկի 3 հասցեում գտնվող շենքի սպասարկման համար հատկացված հողամասից 0.21850 հեկտար մակերեսով հողատարածքը նվիրաբերել Նոյեմբերյան համայնքին՝ հողամասում համայնքային շուկա կառուցելու պայմանով:

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության բացակայության մասին:**

<<Գույք նվիրաբերելու մասին>> Հայաստանի Հանրապետության կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնի:

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ կառավարության որոշման նախագծի ընդունման կապակցությամբ Հայաստանի Հանրապետության կառավարության պետական բյուջեում ծախսերի և եկամուտների էական ավելացման կամ նվազեցման բացակայության մասին**

<<Գույք նվիրաբերելու մասին>> Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի:

**ՏԵՂԵԿԱՆՔ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՄՇԱԿՄԱՆ ՀԱՄԱՐ ՀԻՄՔ ՀԱՆԴԻՍԱՑՈՂ ԻՐԱՎԱԿԱՆ ԱԿՏԵՐԻ ՄԱՍԻՆ**

ՀՀ քաղաքացիական օրենսգիրքը,

<<Պետական կառավարչական հիմնարկների մասին>> ՀՀ օրենքը,

ՀՀ կառավարության <<Պետական սեփականություն հանդիսացող գույքի նվիրաբերության կարգը հաստատելու մասին>> N1067-Ն որոշումը:

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ կառավարության որոշման նախագծի վերաբերյալ**

**շահագրգիռ մարմիններից ստացված առարկությունների և առաջարկությունների ամփոփման վերաբերյալ**

|  |  |  |  |  |  |
| --- | --- | --- | --- | --- | --- |
| **Առարկության, առաջարկության հեղինակը,**  **գրության ստացման ամսաթիվը, գրության համարը** | **Առարկության.առաջարկության բովանդակությունը** | **Եզրակացու-թյուն** | | **Կատարված փոփոխոությունները** | |
| 1 | **2** | **3** | | 4 | |
| ՀՀ ֆինանսների նախարարություն 31.08.2017թ. 01/8-4/15882-17 | 1. Նախագծի 3-րդ կետի 1-ին ենթակետի համաձայն` նվիրաբերվող հողա­մա­սում ՀՀ Տավուշի մարզի Նոյեմբերյան համայնքի կողմից կկառուցվի համայնքային շուկա, որի կա­ռուց­ման նպատակով կիրականացվի 35 մլն դրամի ներդրում: Նշված ներդրու­մային պար­տա­վորության չափի վերաբերյալ դիրքորոշում հնարավոր չէ ձևավորել` կա­ռուց­­ման աշ­խա­տանք­ների սահ­մանված կարգով հաս­տատված ու փորձագիտական դրական եզ­րա­կա­ցություն ունեցող նախագծա­նա­խա­հաշ­վա­յին փաստաթղթերի բացակայության պատճառով: 2. Առաջարկվել է Նախագծի նախաբանում հղում կատարել ՀՀ կառավարության 2016 թվականի հոկտեմբերի 13-ի N 1067-Ն որոշման կրճատ անվանմանը` հիմք ընդունելով «Իրա­վական ակտերի մասին» ՀՀ օրենքի 43-րդ հոդվածի 4-րդ մասի պահանջը` համաձայն որի, եթե իրավական ակտը ի կատարումն կամ համաձայն նույն կամ ավելի բարձր իրա­վա­բա­նական ուժ ունեցող իրավական ակտի կամ դրա մասի է ընդունվում, ապա ընդունվող իրա­վական ակտի նախաբանում հղում է կատարվում այդ իրավական ակտին` ***նշելով դրա կրճատ անվանումը և դրա համապատասխան մասը:*** | 1. Քննարկվել է  2. Ընդունվել է | | 1. ՀՀ կառավարությանն առընթեր պետական գույքի կառավարման վարչության և համայնքի միջև կնքվում է համապատասխան պայմանագիր, համաձայն որի գույքը համարվում է գրավադրված մինչև համայնքի կողմից ստանձնած պարտավորությունների լիարժեք կատարումը, որի վերահսկողությունը իրականացվում է վարչության համապատասխան ստորաբաժանման կողմից  2. Նախագծի նախաբանը խմբագրվել է: | |
| ՀՀ կառավարությանն առընթեր անշարժ գույքի կադաստրի պետական կոմիտե 31.08.2017թ. ՄՍ/5345-17 | Առաջարկություններ և դիտողություններ չունի | | | | |
| ՀՀ տարածքային կառավարման և զարգացման նախարարություն 28.08.2017թ. 01/15/5465-17 | Առաջարկվել է Նախագծի 3-րդ կետի 1-ին ենթակետով նախատեսված ներդրումների կատարման ժամկետները հետաձգել մեկական տարով: Ներկայացված առաջարկությունը համաձայնեցվել է Նոյեմբերյան համայնքի ղեկավարի հետ: | | Ընդունվել է | | Նախագիծը խմբագրվել է: |
| ՀՀ արդարադատության նախարարություն 23.09.2017թ. N01/14/16751-17 | Առաջարկվել է որոշման նախագծի նախաբանում նշել համապատասխան կառավարության որոշման կրճատ անվանումը՝ նկատի ունենալով «Իրավական ակտերի մասին» Հայաստանի Հանրապետության օրենքի 43-րդ հոդվածի պահանջները: | | Ընդունվել է | | Նախագծի նախաբանը խմբագրվել է: |